stanford-oval/wikipedia huggingface dataset:
Shadowgate 64: Trials of the Four Towers
Tarina > Hahmot

Del Cottonwood
Päähenkilö Del on puolituinen seikkailija, joka joutuu rosvohyökkäyksen uhriksi. Hänet tuodaan Shadowgateen, ja siellä joukko erilaisia sattumuksia vaikuttaa sekä hänen että maan selviytymiseen.
Saul
Shadowgaten aavekaupungissa asuvan naisen poika. Hänellä oli kerran yhteistyökumppani, joka auttoi häntä löytämään Aikojen Sauvan (Staff of Ages). Saulin olinpaikka on tuntematon.
Lakmir
Tunnettu myös nimellä "Lakmir Viisas" (Lakmir the Wise) tai "Armoinen Herra" (Good Master), hän oli yksi Kahdentoista Piirin (Circle of Twelve) alkuperäisistä jäsenistä. Kauan sitten hän lähetti Jairin estämään Warlockia herättämästä Behemotin. Nykyään Lakmir on aave, joka kummittelee entisellä oppilaitoksellaan, ja hän neuvoo pelaajaa matkan varrella.
Belzar
Yksi Lakmirin viimeisistä oppilaista. Hän oli paljon taitavampi kuin muut, mutta alkoi lopulta harrastaa mustaa magiaa. Hän aikoo nyt herättää Warlock henkiin.
Talimar
Monella nimellä tunnettu, hän oli yhdessä Lakmirin kanssa yksi Kahdentoista Piiren alkuperäisistä jäsenistä. Hänestä tuli "Talimar Musta" (Talimar the Black) tai tuttavallisemmin "Warlock" tai "Velhojen Herra" (Warlock Lord). Hänet vangittiin Pidättämisen Kammioon (Chamber of Holding).
Lord Jair
Alkuperäisen Shadowgate-pelin sankari. Hän auttaa Deliä pelin lopussa.
D'Narth
Viimeinen Lohikäärmeiden Suojelija (Dragon Keeper).
Jatko-osa

Shadowgate Rising-niminen jatko-osa oli kehitteillä mutta sitä ei koskaan julkaistu, koska Nintendo 64 korvattaisiin pian Nintendo GameCubella.
Lauri Korhonen (everstiluutnantti)

Lauri Olavi Korhonen (9. elokuuta 1939 Kontiolahti – 20. syyskuuta 2012 Hyvinkää) oli suomalainen everstiluutnantti, joka toimi Lapin jääkäripataljoonan komentajana ja useissa eri YK-tehtävissä.
Korhosen vanhemmat olivat kenraali Olli Korhonen ja Kerttu Ingberg. Hänen puolisonsa vuodesta 1970 oli Arja-Liisa Jokinen.
Korhonen tuli ylioppilaaksi Haminan yhteislyseosta 1960, Kadettikoulun hän suoritti 1963 ja sotakorkeakoulun 1977. Korhonen toimi Kymen jääkäripataljoonassa opetusupseerina 1963–1968 ja komppanianpäällikkönä 1968–1974 sekä 1971–1975. YK:n suomalaisessa pataljoonassa hän oli komppanian varapäällikkö 1967–1968, UNMOGIP-tarkkailija Pakistanissa 1970–1971 ja pataljoonaupseeri YKSV4-joukko-osastossa 1980–1981 sekä YKSL1-joukko-osastossa Libanonissa 1982–1983. Pohjois-Suomen sotilasläänin esikunnan toimistoesiupseerina Korhonen työskenteli 1977–1978 ja toimistopäällikkönä 1978–1980 sekä Pohjan prikaatin reservialiupseerikoulun johtajana 1982 ja 1983–1984. Vuonna 1984 hänestä tuli Lapin jääkäripataljoonan komentaja ja vuonna 1987 Jääkäriprikaatin esikuntapäällikkö ennen eroamistaan vakinaisesta palveluksesta 1988. Tämän jälkeen Korhonen toimi vielä UNIIMOG-tarkkailijana 1988–1990 ja UNIKOM-tehtävissä 1991–1993, UNIFIL-yhdysupseerina 1994–1995 sekä Suomi-Saksa-Sveitsi-YK-kurssin opettajana 1993–1998. Korhonen oli kuusinkertainen puolustusvoimien pesäpallomestari.
Korhonen ylennettiin vänrikiksi 1961, luutnantiksi 1963, yliluutnantiksi 1967, kapteeniksi 1969, majuriksi 1977 ja everstiluutnantiksi 1984.
Koripallon Euroopan-mestaruuskilpailut 1993

Vuoden 1993 koripallon Euroopan-mestaruuskilpailut pelattiin Saksassa 22. kesäkuuta - 4. heinäkuuta. Kisojen lopputurnaukseen selviytyi 16 maata. Mestaruuden voitti historiansa ensimmäisen kerran isäntämaa Saksa, joka voitti loppuottelussa Venäjän pistein 71–70. Pronssiottelussa Kroatia voitti Kreikan. Turnauksen arvokkain pelaaja oli Saksan Christian Welp ja korikuningas Bosnia ja Hertsegovinan Sabahudin Bilalović.
Münchenin Olympiahalle, jossa kisojen mitaliottelut pelattiin.
Turnaus pelattiin kolmella paikkakunnalla: Berliinissä, Karlsruhessa ja Münchenissä. Loppuottelu pelattiin Münchenin Olympiahallessa.
Sijoitukset

Saksa
Venäjä
Kroatia
Kreikka
Espanja
Viro
Ranska
Bosnia ja Hertsegovina
Italia
Latvia
Turkki
Belgia
Israel
Slovenia
Ruotsi
Bulgaria
Palkitut > Tähdistöjoukkue

Tähdistöjoukkue
Sergei Bazarevitš
Jordi Villacampa
Fanis Khristodūlū
Christian Welp (MVP)
Dino Rađa
Palkitut > Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  SaksaMoritz Kleine-Brockhoff Henrik Rödl Michael Koch Christian Welp Teoman Öztürk Henning Harnisch Gunther Behnke Stephan Baeck Hansi Gnad Kai Nürnberger Jens Kujawa Mike JackelPäävalmentaja: Svetislav Pešić |  VenäjäVladimir Gorin Dmitri Šakulin Dmitri Suharev Maksim Astanin Vitali Nosov Sergei Bazarevitš Sergei Babkov Mihail Mihailov Vasili Karasjov Andrei Fetisov Sergei Panov Vladislav KondratovPäävalmentaja: Juri Selihov |  KroatiaVelimir Perasović Alan Gregov Ivica Žurić Vladan Alanović Franjo Arapović Žan Tabak Stojan Vranković Danko Cvjetičanin Arijan Komazec Dino Rađa Emilijo Kovačić Veljko MršićPäävalmentaja: Mirko Novosel |
Aiheesta muualla

1993 European Championship for Men archive.fiba.com (englanniksi)
European Championships for Men (1993) archive.fiba.com (englanniksi)
Kuningasjalokotka

| Kuningasjalokotka |
| --- | --- |
 Kuningasjalokotka Mato Grosson yliopiston eläintarhassa Cuiabássa Brasiliassa.
Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Spizaetus
Laji::  ornatus
Kaksiosainen nimi
 Spizaetus ornatus  (Daudin, 1800) 
Alalajit
 Spizaetus ornatus ornatus  Spizaetus ornatus vicarius 
Katso myös
   Kuningasjalokotka Wikispeciesissä   Kuningasjalokotka Commonsissa 
Infobox OKNimi-testi OKIUCN-testi OK: 
Kuningasjalokotka (Spizaetus ornatus) on haukkojen heimoon kuuluva lintu. Sitä tavataan Väli-Amerikassa ja Etelä-Amerikan pohjoispuoliskossa: Argentiinassa, Belizessa, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guyanassa, Guatemalassa, Guayanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa sekä Venezuelassa.
Elinalueiden tuhoutumisen vuoksi arvioidaan että sen kanta on merkittävästi pienenemässä, siksi se on vuonna 2012 luokiteltu silmälläpidettäväksi. Sen pääasiallista elinpiiriä ovat kosteat metsät, mutta sitä on nähty myös avoimien alueiden läheisyydessä Venezuelan ”llanosilla”, tasangoilla ja alavissa suometsissä Guatemalassa. Sen elinpiiri on enimmillään yleensä 1800 metrin korkeudessa mutta jopa 3000 metrin korkeudessa sitä on nähty, mutta harvoin. Sen saaliseläimet ovat suuria lintuja ja nisäkkäitä. Sen pesintäkausi on pitkä, se munii kuivan kauden aikana, ja poikaset jättävät pesän sadekauden alussa.
Sen pituus on 58–67 cm. Se on suuri ruskea-valkoinen kotka. Sen kruunu ja takaraivolla oleva töyhtö ovat mustat, pään sivuilla ja niskassa on pähkinänruskeaa, joka ulottuu rinnan sivuille. Muuten se on alta valkoinen. Pyrstössä on kolme harmaanruskeaa raitaa. Jalat ovat keltaiset.
Alalajit

Sillä on kaksi alalajia:
Spizaetus ornatus ornatus, (Daudin, 1800)
Spizaetus ornatus vicarius, Friedmann, 1935
Kotkan Kerttu

| 20 suosikkia – Kotkan Kerttu Veikko Lavi |
| --- | --- | --- |

Kokoelmalevyn tiedot
 Julkaistu: 2002
 Tyylilaji: iskelmä
 Levy-yhtiö: Warner Music Finland
Veikko Lavin muut julkaisut
| Veikko Lavi muistoissamme / Valitut palat 1999 | 20 suosikkia – Kotkan Kerttu 2002 | Hitit 2004 |
20 suosikkia – Kotkan Kerttu on Veikko Lavin kokoelmalevy vuodelta 2002. Levy on Lavilta toinen ja viimeinen osa 20 suosikkia -kokoelmalevysarjassa.
Kappaleet

Kaikki kappaleet ovat Veikko Lavin käsialaa, ellei toisin mainita.
Kotkan Kerttu – 2.56  (Viljo Ylönen / Veikko Lavi)
Sentraali-Sanna – 2.04
Savolainen fakiiri – 3.15
Pultsarin laulu – 2.21
Kaarlon kalossit – 2.54
Kotisaareni – 3.09
Tangokuningas – 4.00
Kesä ennen sotaa – 1.56
Siirtolaisen kiitos – 2.32
Autio kylä – 2.43  (Taito Vainio / Lavi)
Langinkosken laulu – 2.57  (Pentti Viherluoto / Lavi)
Kivierämaan puristuksessa – 3.11
Miksi et hymyile ihminen – 2.50
Balladi Willy Heintzista – 5.04
Laulajan testamentti – 2.17
Leningradin reissu – 3.21
Mummoni Lyyti – 3.28
Ensimmäinen tukki – 5.13
Riisitilanne – 2.41
Inhoittavat naapurit – 3.29
Aiheesta muualla

Kotkan Kerttu discogs.com -sivustolla
Landegoden majakka

| --- | --- |
Sijainti:  Bodø Norja
Sijaintipaikka:  Q49637440 
Vesistö:  Norjanmeri 
| --- | --- |
Korkeus:  29  m 
Luokitus:  kulttuuriperintökohde Norjassa (d)  (1998) 
| --- | --- |
Valmistunut:  1902 
Automatisoitu:  1983 
| --- | --- |
Valon korkeus:  41,0  m ou 26,0  m 
Valon ominaisuudet:  Fl(3) W 40s, Oc(2) R 8s 
Tutka:  G 
| --- | --- |
ARLHS:  NOR148 
Admiralty:  L2578 
NGA:  115-10808 
Norsk fyrliste:  704500 
muokkaa - muokkaa wikitekstiä - muokkaa Wikidataa
Landegoden majakka on Bodøn edustalla Norjassa sijaitseva majakka. Se perustettiin vuonna 1902, automatisoitiin 1989 ja jätettiin miehittämättömäksi 1993. Rakennukset suojeltiin vuonna 1999 ja niitä käytetään nykyisin seminaari- ja kurssikeskuksena. Majakka on nimetty viereisen saaren mukaan.
Aiheesta muualla

Kuvia tai muita tiedostoja aiheesta Landegoden majakka Wikimedia Commonsissa
Landes

Landes (oksitaaniksi Lanas) on Ranskan departementti numero 40. Departementti sijaitsee Lounais-Ranskassa Uuden-Akvitanian  hallintoalueella Atlantin rannikolla. Departementti on pinta-alaltaan 9 243 neliökilometriä ja siellä on 362 825 asukasta (vuonna 2006). Landesin pääkaupunki on Mont-de-Marsan. Landes on jaettu edelleen kahteen arrondissementtiin, 30 kantoniin ja 331 kuntaan.
Landes oli yksi 83 departementista, jotka perustettiin Ranskan vallankumouksen yhteydessä 4. maaliskuuta 1790. Landes muodostettiin osasta Guyennen ja Gascognen provinsseja.
Landesin rannikko muodostuu 106 kilometriä pitkästä hiekkarannasta ja -dyyneistä. Rannikko on lainelautailijoiden suosiossa.
Aiheesta muualla

Kuvia tai muita tiedostoja aiheesta Landes Wikimedia Commonsissa
Landes'n departementin kotisivut (Arkistoitu – Internet Archive) (ranskaksi)
Landesin Côte d'Argent
Laistrygonit

Odysseus laistrygonien luona, J. C. Andrä, 1902
Laistrygonit (m.kreik. Λαιστρυγόνες, Laistrugónes, lat. Laestrygones) oli kreikkalaisessa mytologiassa jättiläisten kansa, joka harrasti ihmissyöntiä ja kuvattiin muutenkin äärimmäisen barbaariseksi. He eivät harjoittaneet maanviljelyä vaan ainoastaan karjankasvatusta. Laistrygonien esi-isäksi mainitaan Laistrygon, Poseidonin ja Gaian poika.
Harharetkillään Odysseus poikkesi heidän maahansa sen jälkeen, kun hän oli lähtenyt Aioloksen saarelta, ja ennen kuin hän oli vieraillut Kirken luona Aiaian saarella. Hän menetti täällä suuren osan miehistöstään ja laivansa, jotka laistrygonit rikkoivat, yhtä lukuun ottamatta.
Laistrygonien kaupungin nimeksi kerrotaan Lamos, ja heidän kuninkaakseen nimetään Antifates, jonka tytär tapasi Odysseuksen tiedustelijat Artakian lähteellä. Tytär toi tiedustelijat isänsä luo, joka söi yhden heistä herkkupalanaan. Homeroksen versiossa annetaan ymmärtää, että kaupunki, johon Odysseus rantautui, olisikin Telepylos, ja Lamos laistrygonien kuninkaan nimi.
Odysseus onnistui pakenemaan pienen osan kumppaneistansa kanssa alukselleen, joka ainoana oli ankkuroitu sataman ulkopuolelle laistrygonien tuhotessa kaikki satamassa olevat alukset miehistöineen heittämällä niitä kalliolta valtavilla kiven järkäleillä.
Laistrygonien maan sijainti ei ole tiedossa, mutta myöhemmät kreikkalaiset sijoittivat sen Sisiliaan, ja siellä erityisesti Etnan juurelle. Tosin viitteet maahan, jossa aurinko ei koskaan laskenut – Helios pysähtyi siellä tarun mukaan sekä matkallaan länteen että palatessaan takaisin itään – antaa ymmärtää sen sijainneen hyvinkin pohjoisessa, mutta siinäkin tapauksessa, että Odysseus olisi käyttänyt itäistä reittiä, maa on sijoitettu Mustanmeren rannikoille.
Koripallon Euroopan-mestaruuskilpailut 1997

| Eurobasket 1997 |
| --- | --- |
Joukkueet:  16
Isäntämaa:   Espanja
Kaupungit:  Barcelona, Badalona, Girona
Ajankohta:  24. kesäkuuta – 6. heinäkuuta
Mitalistit:  
–  Kultaa:   Jugoslavia
–  Hopeaa:   Italia
–  Pronssia:   Venäjä
Arvokkain pelaaja:   Aleksandar Đorđević
Vuoden 1997 koripallon Euroopan-mestaruuskilpailut pelattiin Espanjassa 24. kesäkuuta - 6. heinäkuuta. Kisakaupunkeina toimivat Kataloniassa sijaitsevat Barcelona, Badalona ja Girona. Kisoihin osallistui 16 maata. Mestaruuden voitti Jugoslavia.
Sijoitukset

Jugoslavia
Italia
Venäjä
Kreikka
Espanja
Liettua
Puola
Turkki
Israel
Ranska
Kroatia
Saksa
Ukraina
Slovenia
Bosnia ja Hertsegovina
Latvia
Palkitut > Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  JugoslaviaDejan Bodiroga Predrag Danilović Saša Obradović Nikola Lončar Miroslav Radošević Miroslav Berić Aleksandar Đorđević Željko Rebrača Nikola Bulatović Zoran Savić Dejan Tomašević Milenko TopićPäävalmentaja: Željko Obradović |  ItaliaClaudio Coldebella Davide Bonora Gregor Fučka Riccardo Pittis Denis Marconato Giacomo Galanda Carlton Myers Paolo Moretti Alessandro Abbio Alessandro Frosini Flavio Carera Dan GayPäävalmentaja: Ettore Messina |  VenäjäVasili Karasjov Igor Kudelin Igor Kurаšov Jevgeni Kisurin Jevgeni Pаšutin Dmitri Šakulin Sergei Babkov Mihail Mihailov Zahar Pаšutin Andrei Fetisov Sergei Panov Vitali NosovPäävalmentaja: Sergei Belov |
Palkitut > Tähdistöviisikko

Aleksandar Đorđević (MVP)
Dominik Tomczyk
Dejan Bodiroga
Željko Rebrača
Mihail Mihailov
Aiheesta muualla

EuroBasket 1997 FIBA Europe (englanniksi)
Ksylanaasi

Malli Penicillium simplicissimum-homeen ksylanaasin rakenteesta
Ksylanaasi on hydrolaaseihin kuuluva entsyymi. Entsyymiä tuottavat monet bakteerit ja sienet. Ksylanaasi katalysoi ksylaanipolysakkaridin hydrolyysiä ksyloosimonomeereiksi. Sillä on käyttöä teollisuusentsyyminä muun muassa paperiteollisuudessa ja elintarviketeollisuudessa. Ksylanaasin EC-numero on EC 3.2.1.8.
Ominaisuudet ja toiminta

Ksylanaaseja tuottavat monet sienet ja bakteerit, joista bakteerit tuottavat niitä enemmän kuin sienet. Niissä ksylanaasien tehtävä on hajottaa kasvien soluseinämiä, jolloin patogeenit pääsevät helpommin tunkeutumaan solujen sisään. Ksylanaasit voidaan jakaa useisiin ryhmiin riippuen siitä onko niitä tuottava eliö sieni vai bakteeri, niiden molekyylimassa mukaan ja optimaalisen toiminta-pH:n mukaan. Rakenteeltaan ksylanaasit ovat tyypillisesti monomeereja tai dimeerejä. Ksylanaasit hajottavat ksylaanissa ksyloosisokereiden välisiä 1,4-β-glykosidisia sidoksia. Ksylanaasin katalysoimassa reaktiossa tärkeitä aminohappoja ovat kaksi tyrosiiniaminohappoa, jotka pitävät ksylanaasiketjun oikeassa asemassa ja katalyyttisesti tärkeitä ovat kaksi glutamiinihappoa, joita toinen toimii happo-emäskatalyyttinä ja toinen nukleofiilisena katalyyttinä. Nukleofiilinen negatiivisesti varautunut glutamiinihappo reagoi ksylaanin 1-asemassa sijaitsevan hiiliatomin kanssa nukleofiilisella substituutiolla muodostaen esterin ksylaaniketjun ja entsyymin välille. Samalla ksylaanin glykosidinen sidos ksyloosimolekyylien välillä katkeaa. Seuraavassa vaiheessa negatiivisesti varautunut toinen glutamiinihappo ottaa vastaa protonin vesimolekyyliltä ja vesimolekyylistä muodostuu nukleofiilinen hydroksidi-ioni. Hydroksidi-ioni hydrolysoi entsyymin ja ksylaaniketjun välisen esterisidoksen.
Käyttö

Ksylanaasi on laajasti käytetty teollisuusentsyymi ja yleisin tuotanto-organismi on Trichoderma reesei-home ja Aspergillus-suvun lajit. Ksylaania käytetään paperinvalmistuksessa sellun valkaisuun ja tämä bioteknillinen prosessi on ympäristöystävällisempi kuin klooriin perustuvat prosessit. Ksylanaasia käytetään myös eläinten rehun prosessoinnissa, koska kasvien soluseinien ksylaanin hajottaminen parantaa rehun ravintosisällön hyödyntämistä. Ksylanaasia käytetään myös elintarviketeollisuudessa oluen ja mehujen kirkastamiseen sekä leivonnassa, missä se auttaa taikinan käsittelyssä ja stabilisoimisessa sekä lisää leivän ilmavuutta ja tilavuutta.
Landerin piirikunta

Landerin piirikunta (engl. Lander County) on Yhdysvaltojen Nevadan osavaltiossa sijaitseva piirikunta. Sen väkiluku oli 5 532 vuonna 2019. Piirikunnan hallintokeskus on Battle Mountainin kunta. Piirikunta perustettiin vuonna 1862.
Aiheesta muualla

Kuvia tai muita tiedostoja aiheesta Landerin piirikunta Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Kääpiö (täsmennyssivu)

Kääpiö voi tarkoittaa ainakin seuraavia asioita:
kääpiö, taruolento
kääpiöt, kuvitteellinen kansa J. R. R. Tolkienin mytologiassa
lyhytkasvuinen henkilö
Landespolizei

Schleswig-Holsteinin poliisin pakettiauto
Landespolizei on nimitys Saksan osavaltion poliisille. Jokaisella liittotasavallan osavaltiolla on oma poliisi, joka vastaa kyseisen alueen turvallisuudesta ja järjestyksestä. Liittovaltion poliisi on Bundespolizei.
Organisaatio

Landespolizein alueelliset päämajat (Präsidium) kuuluvat osavaltion sisäministeriön alaisuuteen. Ne johtavat tehtäviä laajalla alueella tai suuressa kaupungissa ja erikoisyksiköt ovat yleensä suoraan niiden alaisuudessa. Präsidiumien alaisuudessa on useita poliisilaitoksia (Direktion), jotka jakautuvat paikallisiin poliisiasemiin tai piireihin (Inspection/Revier). Ne ovat yleensä aina miehitettyjä. Niiden alapuolella voi olla vielä muutaman hengen poliisitoimistoja (Polizeipost).
Landespolizeit ovat erilaisia osavaltioittain, mutta niistä voi löytyä seuraavia yksiköitä:
Schutzpolizei (Schupo): tavalliset uniformulliset poliisit
Bereitschaftspolizei (Bepo): lisähenkilöstö, jota tarvitaan suurissa tapahtumissa, kuten urheilutapahtumissa, mielenosoituksissa ja hätätilanteissa
Verkehrspolizei: liikennepoliisi
Autobahnpolizei: moottoritiepartiot
Wasserschutzpolizei (WSP): joki- ja järvipoliisi
Wachpolizei (Wapo): rakennuksia ja oikeudenkäyntiä odottavia henkilöitä suojaavat poliisit
Kriminalpolizei (Kripo): rikostutkijat ja etsivät
Landeskriminalamt (LKA): osavaltion keskusrikospoliisi, joka valvoo poliisin toinintaa ja ottaa vastuun laajempien tai vakavien rikostapauksien tutkinnasta.
Spezialeinsatzkommando (SEK): taktiset erikoisryhmät
Mobiles Einsatzkommando (MEK): siviiliasuiset erikoisryhmät, jotka muun muassa tarkkailevat ja tekevät pidätyksiä
Personenschutzkommando: tärkeiden henkilöiden suojausosasto
Kaikkien osavaltioiden poliisien tunnukset. Keskellä on Bundesgrenzschutzin (nykyään Bundespolizei) tunnus
Käännös suomeksi
Kuusiipisimppu

| Kuusiipisimppu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Alalahko::  Scorpaenoidei
Heimo::  Skorpionisimput Scorpaenidae
Suku::  Pterois
Laji::  lunulata
Kaksiosainen nimi
 Pterois lunulata  Temminck & Schlegel, 1843 
Katso myös
   Kuusiipisimppu Commonsissa 
Infobox OKNimi-testi OKIUCN-testi OK: 
Kuusiipisimppu (Pterois lunulata) on erikoisen muotoinen kala, jota pidetään joskus meriakvaarioissa samoin kuin sukulaistaan siipisimppua.
Ulkonäkö ja koko

Kuusiipisimppu kasvaa noin 30 cm pitkäksi. Sen evät muodostavat viuhkamaisen leijonanharjan. Vaalealla pohjalla on viininpunaisia pystyraitoja. Leveämmissä raidoissa on keskeltä vaaleita suomuja, jotka muodostavat verkkokuvion. Evien pitkiä ruotoja yhdistää verkkomainen kudos kaksi kolmasosaa niiden pituudelta; monilla muilla lajeilla ruodot ovat pitemmälti paljaina.
Alkuperä

Kuusiipisimppu on kotoisin Indopasifiselta merialueelta: Mauritiukselta ja Japanista etelään.
Käyttäytyminen

Kuusiipisimppu liikkuu rauhallisesti. Se on aggressiivinen toisia simppuja kohtaan. Akvaariossa sitä ei voi pitää kovin pienten kalojen tai katkarapujen kanssa, koska simppu syö ne.
Ravinto

Kuusiipisimppu syö kaloja ja äyriäisiä.
Kääntöpiiri (kustantamo)

Kääntöpiiri oli suomalainen pienkustantamo, joka oli erikoistunut julkaisemaan naiskirjailijoiden kirjoittamaa ja kehitysmaa-aiheista kirjallisuutta.
Kääntöpiirin perustivat 1980-luvun puolivälissä Pirkko Tanttu, Elina Sana, Anita von Wright-Grönberg, Helena Mäkinen ja Leena Reiman. Yhtiö julkaisi myös Kääntöpiiri-lehteä. Vuonna 1995 lehden kustantajaksi tuli Like ja lehden nimeksi muuttui Magia.
Kustantamo julkaisi vuosina 1988–1994 yli 40 kirjaa, minkä jälkeen toiminta hiipui. Vuonna 1999 Like osti yhtiön ja jatkoi Kääntöpiiri-sarjan julkaisua.
Shadowheart

| Shadowheart Kivimetsän Druidi |
| --- | --- | --- |

Studioalbumin tiedot
 Äänitetty : kesä–elokuu 2008 Noisecamp Studio, Turku
 Julkaistu: 20. lokakuuta 2008
 Tuottaja(t): Esa Orjatsalo
 Tyylilaji: sinfoninen metalli folk metal
 Kesto: 53.02
 Levy-yhtiö: Century Media
Kivimetsän Druidin muut julkaisut
| Taottu (EP) 2008 | Shadowheart 2008 | Betrayal, Justice, Revenge 2010 |
Shadowheart on suomalaisen metalliyhtye Kivimetsän Druidin esikoisalbumi, joka ilmestyi Century Median julkaisemana 15. lokakuuta 2008.
Kappaleesta ”Jäässä varttunut” kuvattiin musiikkivideo.
Kappaleet

Northwind – Prelude – 1.29
Blacksmith – 6.01
Jäässä varttunut – 5.51
Halls of Shadowheart – 4.36
Pedon loitsu – 5.57
Burden – 4.31
The Tyrant – 5.44
Tiarnäch – Verinummi – 2.33
Verivala – 4.01
Korpin laulu – 5.19
Mustan valtikan aika – 7.00
Limited Editionin bonuskappaleet
Viimeinen peikkokuningas – 2.22
Leaves – 4.42 (The Gathering -cover)
Kappaleet 2 ja 3 on aikaisemmin julkaistu Taottu-EP:llä.
Kappaleet 5 ja 11 on aikaisemmin julkaistu Mustan Valtikan Aika-EP:llä.
Kappaleet 6 ja 7 on aikaisemmin julkaistu The New Chapter-EP:llä.
Kappale 12 on aikaisemmin julkaistu Taival-EP:llä.
Kokoonpano

Leeni-Maria Hovila – laulu
Joni Koskinen – kitara, laulu
Antti Koskinen – kosketinsoitin, taustalaulu
Antti Rinkinen – kitara
Simo Lehtonen – basso, taustalaulu
Atte Marttinen – rummut, taustalaulu
+
Vesa Virtanen, Esa Orjatsalo, Janne Virkki, Olle Korte, Pasi Itäniemi, Ville Konka – kuorolaulu
Kokoonpano > Tuotanto

Esa Orjatsalo – tuottaja, miksaaja
Svante Forsbäck – masteroija
Matti Sinkkonen – kansikuva
Arvostelut

Imperiumi: 7/10
Rumba: negatiivinen
Soundi:
Aiheesta muualla

Shadowheart Discogsissa. (englanniksi)
Albumi Shadowheart Encyclopaedia Metallum -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shadowheart
Käännös suomeksi
Lamina 2

| Lamina 2 |
| --- | --- |

Nimi:  Lamina 2
Tekijä:  José Cruz Ovalle
Valmistumisvuosi:  2017
Taiteenlaji:  puuarkkitehtuuri
Sijainti:  Lahden Satamaraitti
Paikkakunta:  Lahti
Koordinaatit:  60°59′31″N, 025°38′43″E
Lamina 2 on chileläisen arkkitehdin José Cruz Ovallen suunnittelema puutaideteos. Vuonna 2017 valmistunut teos sijaitsee Lahdessa Satamaraitilla Vesijärven rannalla. Teos on osa Lahden Puuarkkitehtuuripuistoa, jossa on Spirit of Nature -puuarkkitehtuuripalkinnon saajien suunnittelemia kohteita.
Taideteos on rakenteeltaan avoin ja kuutiomainen. Sen kerrotaan yhdistävän "veistoksellisen muodon puun kauneuteen". Teoksen valmistamisessa ja pystyttämisessä tekivät yhteistyötä Lahden ammattikorkeakoulun puutekniikan opiskelijat, koulutuskeskus Salpaus ja Viherpalvelut Hyvönen Oy.